ഇന്ഡസ്ട്രിയല് ഏരിയ റോഡുകള് ഗതാഗത സജ്ജം ദോഹ: ഇന്ഡസ്ട്രിയല് ഏരിയയിലെ റോഡ്, അടിസ്ഥാന സൗകര്യ വികസന പദ്ധതിയിലെ പാക്കേജ് നാലിലുള്പ്പെടുന്ന മുഴുവന് സ്ട്രീറ്റുകളും ഗതാഗതത്തിന് തുറന്നുകൊടുത്തതായി പൊതുമരാമത്ത് അതോറിറ്റി അശ്ഗാല് അറിയിച്ചു. ഇന്ഡസ്ട്രിയല് ഏരിയ റോഡ്, അടിസ്ഥാന സൗകര്യ വികസന പദ്ധതി പൂര്ത്തിയാകുന്നതോടെ ഗതാഗതവും ചരക്കുനീക്കവും സുഗമമാകുമെന്നും പ്രധാന റോഡുകളുമായും എക്സ്പ്രസ് ഹൈവേകളുമായും ബന്ധിപ്പിക്കുന്നതോടെ രാജ്യത്തിെന്റ സാമ്ബത്തിക വളര്ച്ചയില് മുതല്ക്കൂട്ടാകുമെന്നും അശ്ഗാല് റോഡ് പ്രോജക്ട്സ് വിഭാഗം സതേണ് ഏരിയ സെക്ഷന് പ്രോജക്ട്സ് എന്ജിനീയര് മുഹമ്മദ് അല് യാഫിഈ പറഞ്ഞു.ഇന്ഡസ്ട്രിയല് ഏരിയ പദ്ധതിയിലെ പാക്കേജ് 1,2 6 എന്നിവ നേരത്തെ പൂര്ത്തിയാവുകയും, ഇതില് ഉള്പ്പെടുന്ന മുഴുവന് റോഡുകളും സ്ട്രീറ്റുകളും ഗതാഗതത്തിന് തുറന്നുകൊടുത്തതായും എന്ജി. അല് യാഫിഈ വ്യക്തമാക്കി. 76 കിലോ മീറ്റര് ദൈര്ഘ്യത്തില് പ്രദേശത്തെ 2000 പ്ലോട്ടുകളുമായി നേരിട്ട് ബന്ധപ്പെട്ട് കിടക്കുന്നതാണിത്. പാക്കേജ് നാലില് അല് വകാലത് സ്്ട്രീറ്റ്, അല് കറാജ സ്ട്രീറ്റ് എന്നിവയുടെ വികസനവും സ്ട്രീറ്റ് മൂന്ന്, 25, 26, 28 എന്നീ പ്രധാന ഇന്റര്സെക്ടിങ് സ്ട്രീറ്റുകളുടെ വികസനവും മറ്റു അടിസ്ഥാന സൗകര്യവികസന പദ്ധതികളും ഉള്പ്പെടുന്നു. ഇന്ഡസ്ട്രിയല് ഏരിയയിലെ 679 പ്ലോട്ടുകളുമായി നേരിട്ട് ബന്ധപ്പെട്ട് കിടക്കുന്നതാണ് പാക്കേജ് നാലിലെ റോഡുകളെന്നും കൂടാതെ പ്രധാന റീട്ടെയില് സ്റ്റോറുകള്, വര്ക് ഷോപ്പുകള് എന്നിവകളിലേക്കും സമീപത്തെ ഷോപ്പുകളിലേക്കും റെസിഡന്ഷ്യല് കേന്ദ്രങ്ങളിലേക്കുമുള്ള പ്രവേശനം എളുപ്പമാക്കാനും ഇത് ഉപകരിക്കും.പദ്ധതിയുടെ ഭാഗമായി ഒമ്ബത് കിലോമീറ്റര് നീളത്തില് റോഡുകള് വികസിപ്പിച്ചെന്നും റോഡ് സുരക്ഷാ ഘടകങ്ങള് സ്ഥാപിച്ചതായും കൂടാതെ 849 കാര് പാര്ക്കിങ് കേന്ദ്രങ്ങളും 286 ലൈറ്റിങ് പോളുകളും സ്ഥാപിച്ചതായും എന്ജി. അല് യാഫിഈ വ്യക്തമാക്കി. അല് വകാലത്ത് സ്ട്രീറ്റ്, അല് കറാജ സ്ട്രീറ്റ്, സ്ട്രീറ്റ് 15, 23 എന്നിവിടങ്ങളില് പുതിയ സിഗ്നല് നിയന്ത്രിത ഇന്റര്സെക്ഷനുകളും പാക്കേജ് നാലിെന്റ ഭാഗമായി സ്ഥാപിച്ചിട്ടുണ്ട്.